สงครามชิงผลประโยชน์
เศรษฐกิจ เหตุสู่สงคราม,หลังพบกันระหว่าง โดนัลด์ ทรัมป์ กับ คิม จองอึน พูดง่ายๆว่า ผู้นำสหรัฐฯและผู้นำเกาหลีเหนือ ที่เคยเป็นไม้เบื่อไม้เมากันอย่างหนัก จนนำไปสู่สงครามนิวเคลียร์ด้วยซ้ำไป,ทำให้สถานการณ์บนคาบสมุทรเกาหลีเบาหวิวไปเลย,นานาประเทศต่างโล่งอกกันไปตามกัน และนำมาซึ่งความสงบ ราบเรียบ ผ่อนคลายความเป็นไปอย่างไม่น่าเชื่อ,ใครก็คงนึกว่าประสบการณ์แห่งสันติภาพนี้น่าจะทำให้ผู้นำทั้ง 2 ประเทศนำไปคิด และไม่ควรสร้างเงื่อนไขลักษณะนี้กันอีก,เผอิญว่าผู้นำสหรัฐฯนั้นเข้าตำรา บ้าก็บ้าวะ ทำนองนั้น ดับเหตุที่หนึ่งไปสร้างเหตุต่อไม่หยุดหย่อน,แต่คราวนี้เป็นเรื่องใหญ่ และกระทบไปทั้งโลกด้วยการเริ่มเปิดสงครามการค้ากับจีนอีก มหาอำนาจเบอร์ต้นๆของโลก,ทรัมป์ อ้างเหตุที่ยึดมั่นคำว่า อเมริกันเฟิสต์ ที่ทำทุกอย่าง เพื่อชนอเมริกันอันเป็นนโยบายสำคัญที่ทำให้เขาชนะการเลือกตั้ง,เริ่มจากการที่สหรัฐฯประกาศนโยบายขึ้นภาษีเหล็ก และอะลูมิเนียมในหมู่ประเทศที่เป็นเพื่อนซึ่งมีความสัมพันธ์กันอย่างแนบแน่น,จี 7 เป็นความร่วมมือด้านเศรษฐกิจที่เกิดขึ้นมานาน และไม่เคยมีปัญหาต่อกัน แต่เมื่อสหรัฐฯประกาศนโยบายอย่างนี้ ทำให้ผู้นำ 6 ประเทศ จี 7 ต่างแสดงความไม่พอใจเป็นอย่างยิ่ง,หลังจากเจรจาในจี 7 ที่ ทรัมป์ ถูกรุมสกรัมไปรอบด้าน จนต้องรีบเผ่นหนีมาร่วมพบปะกับ คิม ที่สิงคโปร์ด้วยการกลบเกลื่อน กับปัญหาที่ผ่านมาอย่างสดๆร้อนๆ,เมื่อปัญหาคาบสมุทรเกาหลีผ่านพ้นไปด้วยดี ก็เดินทางกลับสหรัฐฯ และเริ่มก่อสร้างสงครามใหม่ทันที ด้วยการประกาศเก็บภาษีสินค้าต่างๆกับจีน,2 ฝ่ายต่างก็ตอบโต้กันอย่างไม่มีการประนีประนอม สหรัฐฯขึ้นภาษีตรงนี้ จีนก็ตอกกลับด้วยการขึ้นภาษีตอบโต้ไม่ต่างกัน,ทำท่าว่าจะรุนแรงขึ้นเรื่อยๆ พร้อมกับการเปิดวาทกรรมใส่กันอีกต่างหาก,มาตรการตอบโต้กันระหว่าง 2 ประเทศก่อให้เกิดผลกระทบด้านเศรษฐกิจไปทั้งโลก เพราะหวั่นเกรงจะนำไปสู่ สงคราม ขึ้นมาได้,ไม่ว่าจะเป็นสงครามโลกครั้งที่ 1 และ 2 นั้น หากมองให้ลึกลงไปก็เหตุมาจากปัญหาเศรษฐกิจทั้งสิ้น,การต่อสู้กันในลักษณะเอา เศรษฐกิจ มาเป็นเงื่อนไขตอบโต้กันนั้นมิใช่ว่าจะเป็นเรื่องของ 2 ประเทศเท่านั้น,แต่มันหมายรวมไปถึงเศรษฐกิจโลกอย่างแน่นอน,หากเริ่มต้นสู้กันไปอย่างนี้เริ่มต้นก็จะเกิดปัญหาเฉพาะของทั้ง 2 ประเทศเกิดความปั่นป่วน ยิ่งเศรษฐกิจของจีนเป็นเศรษฐกิจใหญ่และมีการวางแผนเพื่อความเติบโตอย่างมั่นคง,เมื่อมีเหตุทำให้กระบวนการคิดและวางแผนเอาไว้เป็นอย่างดีเกิดปัญหาก็จะทำให้ทุกอย่างต้องผิดพลาดและหาทางแก้ไขเยียวยาอย่างวิธีการต่างๆ,แต่มันย่อมเกิดความปั่นป่วนอย่างหลีกเลี่ยงไม่ได้,แล้วปัญหามันก็ไม่ต่างไปจาก งูกินหาง จาก 2 ประเทศที่มีเศรษฐกิจใหญ่ที่สุดในโลกก็จะกระทบไปยังประเทศต่างๆ กลายเป็นปัญหาของเศรษฐกิจโลก,หากนำไปสู่สงครามการค้าซึ่ง 2 ประเทศนี้ต่างก็มีพวกมีเพื่อนที่จะเป็นฝ่ายเชียร์และต่อต้าน ที่สุดก็จะแบ่งพวกแบ่งฝ่ายต่อสู้กันไปทั้งโลก,เป็นเรื่อง ผลประโยชน์ ที่ต้องแย่งชิงกันด้วยอาวุธร้ายแรง.,สายล่อฟ้า
หลังพบกันระหว่าง โดนัลด์ ทรัมป์ กับ คิม จองอึน พูดง่ายๆว่า ผู้นำสหรัฐฯและผู้นำเกาหลีเหนือ ที่เคยเป็นไม้เบื่อไม้เมากันอย่างหนัก จนนำไปสู่สงครามนิวเคลียร์ด้วยซ้ำไป
โดนัลด์ ทรัมป์,คิม จอง อึน,คาบสมุทรเกาหลี,กล้าได้กล้าเสีย,สายล่อฟ้า